Share this:
নিউজ ডেস্ক : অসম চৰকাৰে কামৰূপ মহানগৰ আৰু কামৰূপ গ্ৰাম্য জিলাৰ ট্ৰাইবেল বেল্ট আৰু ব্লকৰ ভিতৰত পৰা মাটিৰ হস্তান্তৰকৰণৰ অধিকাৰ জিলা দুখনৰ উপায়ুক্তক প্ৰদান কৰা সিদ্ধান্ত উঠাই ল'বলৈ দাবী জনাইছে ১৪ টা জনজাতীয় সংগঠনে।
ৰাজ্যৰ জনজাতীয় সংগঠনসমূহৰ সমন্বয়ৰক্ষী সমিতি (Coordination Committee of the Tribal Organisations of Assam -CCTOA)ৰ বেনাৰত ১৪ জনজাতীয় সংগঠনে ৰাজ্যিক কেবিনেটে গ্ৰহণ কৰা এই সিদ্ধান্ত শীঘ্ৰে বাতিল কৰাৰ দাবী তুলিছে।
অন্যথা অহা ২২ নৱেম্বৰত প্ৰতিখন জিলাৰ উপায়ুক্ত আৰু মহকুমাধিপতিৰ কাৰ্য্যালয়ৰ সন্মুখত CCTOA -এ ধৰ্ণা প্ৰতিবাদ সাব্যস্ত কৰিব বুলি সকিয়াই দিয়ে।
উল্লেখযোগ্য যে যোৱা ৪ নৱেম্বৰত মুখ্য মন্ত্ৰী হিমন্ত বিশ্ব শৰ্মাৰ অধ্যক্ষতাত অনুষ্ঠিত এক কেবিনেট বৈঠকত কামৰূপ মহানগৰ আৰু কামৰূপ গ্ৰাম্য জিলা দুখনত ৰাজ্য চৰকাৰৰ অনুমতি অবিহনে উপায়ুক্তই ট্ৰাইবেল বেল্ট আৰু ব্লকত থকা মাটি হস্তান্তৰ কৰিব পাৰিব বুলি এক নিয়ম অনা হৈছিল।
Search for:
